Η Ημέρα των Ευχαριστιών στις ΗΠΑ
με γαλοπούλα, οικογενειακή ατμόσφαιρα, παρελάσεις, φούτμπολ και εκπτώσεις
Η γιορτή των Ευχαριστιών δεν ανήκει σε κάποια θρησκεία, ανήκει σ’ όλους. Έχει τις ρίζες της στην δημιουργία του αμερικανικού έθνους και είναι μία γιορτή μεταναστών. Όταν οι πρώτοι έποικοι έφτασαν στο Νέο Κόσμο οι Ινδιάνοι ήταν εκείνοι που τους έμαθαν να κυνηγούν, να καλλιεργούν τη γη και το 1621 κατάφεραν επιτέλους να έχουν μια καλή σοδειά. Γιόρτασαν λοιπόν με ένα λουκούλλειο, για την εποχή, γεύμα. Η Αθηνά είναι 8 χρονών και δεν βλέπει την ώρα να στρωθεί στο τραπέζι. «Μ’ αρέσει ο πουρές και η γαλόπουλα, και μ’ αρέσει να βρίσκομαι με τους φίλους μου». Γαλόπουλα, πουρές γλυκοπατάτας, ψωμί από καλαμπόκι και σως από κράνμπερι και για γλυκό πίτα από κολοκύθα συνθέτουν το γιορτινό τραπέζι. Απώτερος σκοπός είναι να βρεθούν οι οικογένειες μαζί, να αναγνωρίσουν τα καλά στοιχεία στη ζωή τους και να τα γιορτάζουν. Η Τζεν ήρθε στην Ουάσιγκτον για να περάσει την γιορτή με τον γιοι της γιό της και την οικογένειά του. To πιο σημαντικό είναι να βρεθούμε με την οικογένειά μας και να αναγνωρίσουμε τα καλά στοιχεία στη ζωή μας. Θα μοιραστούμε ένα υπέροχο γεύμα,αλλά δεν ξεχνάμε ότι υπάρχουν πολλοί στη χώρα που είναι φτωχοί και δεν έχουν την ιδία τύχη με μας». Παράδοση λοιπόν αποτελεί και ο εθελοντισμός την Ήμερα των Ευχαριστιών. Οι αμερικανοί δεν ξεχνούν και τους συνάνθρωπους τους και οργανώνουν εορταστικά γεύματα σε συσσίτια για τους απόρους. Δεν νοείται βέβαια γιορτή χωρίς παρέλαση. Το γνωστό πολυκατάστημα Macy's οργανώνει κάθε χρόνο τη μεγαλύτερη παρέλαση στις ΗΠΑ, στην Πέμπτη Λεωφόρο στην καρδιά του Μανχάταν. Η Λέσλι θέλει κάθε χρόνο να πηγαίνει στην Νέα Υόρκη για την παρέλαση. «Είμαι ευγνώμων για την οικογένειά μου και τους φίλους μου. Και είναι η δεύτερη φορά που έρχομαι στην παρέλαση». Παράδοση αποτελεί και το φούτμπολ που καθηλώνει επί ώρες τον αντρικό πληθυσμό των ΗΠΑ μετα το φαγητό. Και την επόμενη μέρα, την Παρασκευή, ο γυναικείος, κατ εξοχήν, πληθυσμός, τρέχει στα μαγαζιά γιατί αρχίζουν οι μεγάλες εκπτώσεις πριν από τα Χριστούγεννα. Η γιορτή των Ευχαριστιών μάλιστα σηματοδοτεί και την έναρξη της εορταστικής περιόδου. Καλό φαγητό, οικογενειακή ατμόσφαιρα, παρελάσεις, φούτμπολ και εκπτώσεις συνθέτουν την Γιορτή των Ευχαριστιών που ενώνει γύρω από το τραπέζι τα 300 εκατομμύρια άτομα που ζουν σ’ αυτή τη χώρα.